CELEX: 22008D0082
Language: lt
Date: 1198108800000
Title: 2008/82/EB: 2007 m. gruodžio 20 d. EB ir Buvusiosios Jugoslavijos Respublikos Makedonijos stabilizacijos ir asociacijos Tarybos sprendimas Nr. 1/2007, iš dalies keičiantis EB ir Buvusiosios Jugoslavijos Respublikos Makedonijos stabilizacijos ir asociacijos susitarimo 2 protokolą dėl plieno produktų

30.1.2008   
            
            
               LT
            
            
               Europos Sąjungos oficialusis leidinys
            
            
               L 25/10
            
         EB IR BUVUSIOSIOS JUGOSLAVIJOS RESPUBLIKOS MAKEDONIJOS STABILIZACIJOS IR ASOCIACIJOS TARYBOS SPRENDIMAS Nr. 1/2007
   2007 m. gruodžio 20 d.
   iš dalies keičiantis EB ir Buvusiosios Jugoslavijos Respublikos Makedonijos stabilizacijos ir asociacijos susitarimo 2 protokolą dėl plieno produktų
   (2008/82/EB)
   STABILIZACIJOS IR ASOCIACIJOS TARYBA,
   atsižvelgdama į Europos Bendrijų bei jų valstybių narių ir Buvusiosios Jugoslavijos Respublikos Makedonijos stabilizacijos ir asociacijos susitarimą,
   kadangi:
   
               (1)
            
            
               Stabilizacijos ir asociacijos susitarimo 2 protokolo 7 straipsniu nustatoma dvigubo patikrinimo sistema be kiekybinių apribojimų, taikoma į Bendriją importuojamiems Buvusiosios Jugoslavijos Respublikos Makedonijos kilmės plieno gaminiams.
            
         
               (2)
            
            
               Vykdant būtiną Buvusiosios Jugoslavijos Respublikos Makedonijos plieno pramonės restruktūrizavimo ir pertvarkymo programą padaryta didelė pažanga.
            
         
               (3)
            
            
               Administracinės procedūros, kuri leistų greitai teikti informaciją apie prekybos srautų tendencijas siekiant padidinti skaidrumą ir išvengti galimų prekybos iškraipymų, nebereikia.
            
         
               (4)
            
            
               Todėl dvigubos patikrinimo sistemos be kiekybinių apribojimų, taikomos į Bendriją importuojamiems Buvusiosios Jugoslavijos Respublikos Makedonijos kilmės plieno gaminiams, nebereikia.
            
         
               (5)
            
            
               Todėl reikėtų atitinkamai iš dalies pakeisti 2 protokolą,
            
         NUSPRENDĖ:
   Vienintelis straipsnis
   Stabilizacijos ir asociacijos susitarimo 2 protokolo 7 straipsnis ir minėto 2 protokolo I priedas išbraukiami.
   Šis sprendimas įsigalioja 2008 m. sausio 1 d.
   
      Priimta Briuselyje, 2007 m. gruodžio 20 d.
      
         
            Stabilizacijos ir asociacijos tarybos vardu
         
         
            Pirmininkas
         
         Antonio MILOŠOSKI